Både «The Swimming Song» og «Lullaby» finnes på Noah Baumbachs film . «The Swimming Song» har både Wainwright og hans daværende hustru Kate McGarrigle på femstrengers banjo og det var McGarrigle som lærte Wainwright å spille på dette instrumentet. En nynnende versjon av «The Swimming Song» ble benyttet som signatursang for det svenske litterære fjernsynsprogrammet . Robbie Williams' sang «Jesus in a Camper Van» fra 1998 har en tekstlinje fra sangen «I Am the Way». Robbie Williams' agent kontaktet Wainwright etter at singelen var utgitt, men Wainwright ønsket ikke juridisk strid. «I Am the Way» er i seg selv en parodi på Woody Guthrie sang «New York Town» og Ludlow Publishing, som eier rettighetene til teksten, kom til en overenskomst med Robbie Williams hvor de mottok 25% av singelens inntekter. Johnny Cash har gitt sin versjon av sangen «The Man Who Couldn't Cry» på albumet . Albumet ble innspilt i løpet av fem dager. Selv om Wainwright uttalte at han gledet seg over sangene på albumet følte han i ettertid at de ble hastet ut da mange ble innspilt etter kun ett opptak. De fleste finnes i andre utgaver på hans senere utgivelser, hovedsakelige konsertopptak.